Alegzandra/wili-2018-roplus huggingface dataset:
Баўга́ры — паўднёваславянскі народ, які ўзьнік ў пэрыяд раньняга сярэднявечча ў выніку зьліцьця прабаўгараў з балканскімі славянамі і астаткамі мясцовага насельніцтва Балкан, першым чынам фракійцаў.

Апошнія прадстаўнікі Кужанецкіх праславіліся як бязбожнікі і гулякі. Пра іх склалася мясцовая легенда. Адзін з Кужанецкіх неяк у Вялікую Пятніцу склікаў баль. Аднак, калі запрошаныя расьселіся за сталы, пачуўся грукат, правалілася падлога, і зямля паглынула ўсіх бяседных. З тае пары, калі хто-кольвек схаваецца ў парку ўночы зь Вялікае Пятніцы на Вялікую Суботу, то можа ўбачыць, як пад’яжджаюць карэты, б’е залпам фаервэрк, убраныя госьці. У хаце нібыта можна ўбачыць ілюмінацыю, пачуць музыку і сьпевы да тае пары, пакуль апоўначы ўсё гэта з грукатам не абрынецца, а дом занурыцца ў поўную цемру і цішу.

Беларуская асацыяцыя пралетарскіх пісьменьнікаў (БелАПП) — літаратурнае аб’яднаньне. Створанае ў 1928 годзе пасьля другога расколу (рэарганізацыі) «Маладняку».

М. В. Павлов, И. В. Павлов. Отечественные бронированные машины 1945—1965 гг. — Москва: Техника и вооружение: вчера, сегодня, завтра, 2009. — № 8. — С. 56.

Ідга — распаўсюджаная на поўначы пакістанскай правінцыі Хайбэр-Пахтунхва. З прычыны вялікае колькасьці супадзеньняў з мунджанскай часам разглядаецца як адзіная ідга-мунджанская мова. Колькасьць носьбітаў — 6 150 чал.

На сёньняшні дзень працу грамадзкага транспарту забясьпечвае ДУП «Аўтобусны парк №2», якое мае ў рухомым складзе 94 аўтобусы. Пасажыраў абслугоўваюць 20 гарадзкіх, 39 прыгарадных і 9 міжгародніх маршрутаў. Працуе аўтавакзал.

Пры эўрыстычным сканаваньні ажыцьцяўляецца пошук частковага супадзеньня з запісам у антывіруснай базе, што дазваляе выяўляць новыя віды раней вядомага віруса безь неабходнасьці абнаўленьня базы вірусаў. Таксама антывірус можа выкарыстоўваць унівэрсальныя эўрыстычныя сыгнатуры.

Узвышэньне гораду пачалося ў VII стагодзьдзі да н. э. пры фрыгійскім цары Мідасе. У старажытнасьці й Сярэднявеччы ён быў важны цэнтрам караваннага гандлю ў Анатоліі. У XIV стагодзьдзі места было заваявана туркамі-асманамі. У ліпені 1402 году каля Анкары адбылася бітва паміж Тымурам і Баязідам, вядомая як Анкарская бітва 1402 году. З 1864 году Анкара зьяўлялася цэнтрам вілаету Анадалу. З канца 1919 году — цэнтрам нацыянальна-вызваленчага руху Турэччыны, рэзыдэнцыяй Прадстаўнічага камітэта. З 23 красавіка 1920 году горад ёсьць местам знаходжаньня Вялікага нацыянальнага сходу Турэччыны й створанага ім ураду ў супрацьстаяньні з султанска-халіфскім Стамбулам. 13 кастрычніка 1923 году Анкара была аб’яўлена сталіцай Турэччыны.

Цэнтар рэгіёну Сярэдні Рур з гарадамі Гатынген, Гэрнэ і Вітэ. Насельніцтва гораду — 375,2 тыс. жыхароў (2010). Насельніцтва Сярэдняга Рура — 750 000.
На працягу ўсяе свае гісторыі, але асабліва ў 1880—1950 гадох, ЗША захліснулі хвалі эўрапейскай іміграцыі, якая гэтым разам насіла хутчэй усходне, а затым паўднёваэўрапейскі характар. Масава прыбывалі ірляндцы і немцы, затым італьянцы, грэкі, палякі, франкаканадцы і габрэі. І калі ірляндцы добра валодалі ангельскай мовай, а немцы былі ў асноўным блізкароднаснымі пратэстантамі, то астатнім групам у ЗША было цяжка адаптавацца, асабліва гэта краналася выхадцаў з раманскіх краін.

У той жа час падобную ідэю выношваў Фрэдэрык Гізбарн(en), тэлеграфны інжынэр з Новай Шатляндыіі. Увесну 1851 году ён атрымаў ад заканадаўчых органаў Ньюфаўндлэнда грант і, стварыўшы кампанію, пачаў пракладу наземнай лініі. У 1853 годзе ягоная кампанія збанкрутавала, а ён быў арыштаваны за даўгі. У наступным годзе ён пазнаёміўся з Сайрусам Філдам(en). Філд запрасіў Гізбарна да сябе, каб абмеркаваць праект. Госьць падзяліўся зь Філдам ідэяй, што тэлеграфная лінія мусіць быць працягнутая зь Ньюфаўндлэнда праз Атлянтыку.

Ваханская мова — мова, носьбіты якой жывуць ля верхавінаў ракі Пяндж у Ішкашымскім раёне Горна-Бадахашанскай аўтаномнай вобласьці, аўганскім Бадахшане, некалькіх селішчах поўначы Пакістану і на паўднёвым захадзе Сіньцьзян-Уйгурскага аўтаномнага раёну. Утварае асобную галіну ў складзе ўсходнеіранскіх моваў, падзяляецца на дзьве гаворкі — верхнюю ды ніжнюю. Колькасьць носьбітаў — каля 47,1 тыс.

Словы іншамоўнага паходжаньня вылучаліся ў асобную групу. Тарашкевічам было прапанавана пісаць галосныя й зычныя ў іншамоўнай лексыцы так, як яны вымаўляліся ў мове, зь якой былі запазычаныя, фактычна было прынятае пераважнае іх напісаньне як у польскай мове. Так, на гэтыя словы не былі распаўсюджаныя правілы аканьня, дзеканьня й цеканьня, часта не зьмякчаліся зычныя перад галоснымі, перад ётаванымі галоснымі перадаваўся мяккі [л’].

Характар пісьменьніцкай дзейнасьці Б. Буднага, яго творы сьведчаць пра сэкулярызацыю грамадзкага жыцьця і культуры Беларусі канца 16—пач. 17 ст., усё большую цікавасьць да сьвецкай думкі, антычнай філязофіі. Асаблівасьць аўтарскай інтэрпрэтацыі — тэндэнцыя да хрысьціянізацыі антычнай этыкі, збліжэньня яе з эвангельскім маральным вучэньнем. Б. Будны прыйшоў да высновы, што, каб весьці дабрачыннае жыцьцё, неабавязкова быць хрысьціянінам, але ж неабходна «валодаць сьветам натуральнага розуму»; лічыў, што чалавек павінен жыць у адпаведнасьці са сваёй прыродай — разумна і маральна.

В. Ю. Броўка. Асаблівасці мастацкага народазнаўства ў позе прадстаўнікоў нацыянальных меншасцей Беларусі 20–30-х гадоў XX стагоддзя // Известия Гомельского государственного университета имени Ф. Скорины. — № 6. — 2009. — С. 78—81.

10 кастрычніка 2013 году сельсавет ліквідаваны, усе населеныя пункты — Засьценкі, Казловічы 1, Казловічы 2, Лешча, Люціны, Лямна, Магераўка, Раманоўка, вёска Якаўлевічы, пасёлак Якаўлевічы — перададзеныя ў склад Зубаўскага сельсавету.
Пэйн нарадзіўся ў Анане ў старым графстве Дамфрысшыр. Ён быў сынам масона, навучаўся ў Акадэміі Анан (разам з мастаком Ўільямам Эўартам Локгартам). Да таго, як стаць мастаком, ён зарабляў сабе на жыцьцё малярнымі працамі. У 1869 году Пэйн пераехаў у Дэрбі, у 1880-х было зроблена некалькі запісаў пра яго пражываньне ў розных месцах графства Дэрбішыр.

Забярэ́зьзе (па-расейску: Заберезье) — вёска ў Берасьцейскім раёне Берасьцейскай вобласьці. Забярэзьзе ўваходзіць у склад Чэрнінскага сельсавету.

Росту валасоў спрыяе масаж валасістай часткі галавы і багатае на бялок (бабовыя, нятлустая кураціна і ялавічына), жалеза (арэх, гранат і крупа) і цынк (гарбузовае насеньне, вустрыцы, рачная рыба, сачавіца і соя) харчаваньне.

Гогаль // Беларуская Савецкая Энцыклапедыя. У 12 т. Т.3. Веды — Графік / Беларуская Савецкая Энцыклапедыя; Рэдкал.: П. У. Броўка (гал. рэд.) і інш. — Мн.: Бел. Сав. Эн., 1971. — 608 с.: іл., карты. С. 526.

Хуфская мова — распаўсюджаная ў цясьніне правага прытоку Пянджу, селішчы Хуф ды Пастхуф. Некаторымі дасьледчыкамі разглядаецца як дыялект рушанскае мовы. Колькасьць носьбітаў — каля 1,5 тыс чал.

Пераклаў на польскую мову тры кнігі Цыцэрона «Пра старасьць» і напісаў да яго прадмову (1595, 2 выд. 1603) і «Пра сяброўства» (1603, 2 выд. 1606) і «Пра абавязкі» (1606), у якіх зьмешчаны лацінскія і польскія эпіграмы самога перакладніка. У якасьці дэдыкацыі да першай кнігі зьмясьціў верш на польскай мове «Аўтар перакладу гэтых кніг да Сарматыі».

Пасьля распаду СССР ЗКВЧ таксама падзялілася на Грузінскую, Армянскую, і частка адышла да Азэрбайджанскай чыгункі. Грузінскія ўлады сталі пераназываць станцыі, замяняючы расейскія і абхаскія назвы на грузінскія. Так, Грэбяшок ператварыўся ў Тхемі, Звандрыпш — у Шавцхела, Арсаул — у Санапіра, Адзюбжа — у Цкургелі. Пасьля 1993 году некаторыя станцыі ізноў перайменавалі.

У 1996 годзе заснаваў гурт «ZNICH». Музыка, якога вызначаецца спалучэньнем беларускай фальклёрнай традыцыі зь цяжкай музыкай. У 1998 годзе прымаў удзел у заснаваньні РМГА «Студэнцкае этнаграфічнае таварыства». Арганізатар шматлікіх канцэртаў і штогадовага фэстывалю «Купальскае кола». Зараз працуе ў тату-салёне «У Лісіцы». Лічыць, што тату — гэта мастацтва. Заснавальнік беларускай арнамэнтальнай татуіроўкі. Мае жонку, Алесю. Гадуе ката Цюбіка.

Ад 1984 року працаваў у Славацкім нацыянальным тэатры. Супрацоўнічаў таксама з Нацыянальным тэатрам у Брне і Нацыянальным мараўска-сылескім тэатрам у Остраве.

9 жніўня 2011 году Маклін перайшоў у ангельскі «Сандэрлэнд» за 350 тысячаў фунтаў стэрлінгаў, падпісаўшы з клюбам трохгадовы кантракт. Пасьля падпісаньня кантракта з гульцом, Стыў Брус заявіў, што «гэта набыцьцё на будучыню», а таксама намякнуў, што да калядаў футбаліст будзе выступаць за рэзэрвовы склад. Маклін добра сябе праявіў у матчах рэзэрвістаў, у прыватнасьці, забіўшы гол у матчы з «Ньюкаслам», пасьля чаго быў уключаны ў заяўку асноўнага складу каманды. 11 сьнежня ён дэбютаваў за асноўны склад «чорных катоў» у матчы супраць «Блэкбэрн Ровэрз», у якім «Сандэрлэнд» атрымаў перамогу зь лікам 2:1. 3 студзеня 2012 году забіў свой ​​першы гол у Прэм’ер-лізе ў матчы супраць «Ўіган Атлетык».
Маўрытанія — гэта ісламская рэспубліка, з законамі заснаванымі на шарыяце. Паводле канстытуцыі прынятай у 1991 годзе кіраўніком дзяржавы і ўраду зьяўляецца прэзыдэнт, які выбіраецца на шасьцігадовы тэрмін. Заканадаўчая ўлада належыць дзьвюхпалатнаму парлямэнту: Народнаму Сходу (81 дэпутат, якія выбіраюцца на пяцігадовы тэрмін) і Сэнату (56 сэнатараў, якія выбіраюцца на шасьцігадовы тэрмін). Асноўныя палітычныя партыі краіны: Градзка-Дэмакратычная Рэспубліканская партыя (заснаваная ў 1991 годзе), Маўрытанская партыя за Аднаўленьне (заснаваная ў 1991 годзе), Грамада на карысьць Дэмакратыі і Народнага Адзінства (заснаваная ў 1991 годзе). Да сакавіка 2007 году прэзыдэнтам краіны быў палкоўнік Ілі ўлд Мухамад Фал.

У кнігах «Дзёньнікі маіх часоў» (выйшла ў 1848), «Гістарычныя падарожжы па польскіх землях, што адбыліся ад 1811 да 1828 гадоў» (выйшла ў 1858) апісаў Берасьце, Горадню, Наваградак, жыцьцё беларускіх сялянаў.

«Таксама на мяне паўплывала сям’я. Я выхоўваўся ў творчым асяродку. Мае бацькі — мастакі, і я шмат чаго атрымаў ад іх: разуменьне культуры, разуменьне беларускасьці ў маім уласным уяўленьні. На мой погляд, перш-наперш трэба быць беларусам у душы. Стаўленьне да мовы і культуры трэба выхоўваць перш-наперш у сабе, каб іх захаваць для нашых нашчадкаў».

1921: у выніку Польска-савецкай вайны па Рыскай мірнай дамове ў складзе Польшчы, вёска ў Вярховіцкай гміне Берасьцейскага павету Палескага ваяводзтва.

3-я армія ад пачатку Першай сусьветнай вайны ўдзельнічала ў Прыгранічнай бітве. Асабліва вызначылася ў баях пры Дзінане і Шарлеруа. Таксама аддзелы 3-й арміі ўдзельнічалі ў баях за Рэймс, падчас якіх горад быў моцна зьнішчаны. Армія ўдзельнічала ў бітва на Марне і на Эне. Аддзелы 3-й арміі пасьпяхова адбівалі ўсе атакі войскаў Антанты ў 1915 годзе. Таксама армія прымала ўдзел ў Бітве Нівэля. 3-я армія ўдзельнічала ў вясновым наступе і панесла цяжкія страты напрыканцы 1918 году ў баях з амэрыканскай арміяй.

Расе́йскі рубе́ль (па-расейску: рубль; код RUB, да дэнамінацыі 1998 году — RUR) — афіцыйная валюта Расейскае Фэдэрацыі. 1 расейскі рубель раўняецца 100 капейкам (копейка). Эмітыяваныя банкноты наміналам у 5, 10, 50, 100, 500, 1000 і 5000 рублёў, а таксама манэты наміналам у 1, 5, 10, 50 капеек і 1, 2, 5, 10 рублёў.

Сябры гуртка і клюбу праводзілі культурныя мерапрыемствы, заснавалі беларускі хор (кіраўнік Тэраўскі). 30 ліпеня 1921 г. на базе клюбу створаная культурна-асьветная арганізацыя «Хата беларускага мастацтва», якая, аднак, самастойна не працавала. Дзейнасьць гуртка і клюбу рэзка крытыкавалася савецкімі партыйнымі і камсамольскімі органамі. Пасьля рэквізыцыі ўладамі ў канцы 1922 г. памяшканьня хаткі дзейнасьць перанесеная ў БДУ, гурток рэарганізаваны ва Ўсебеларускае студэнцкае аб’яднаньне БДУ.
Капітолій (па-ангельску: United States Capitol) — будынак, дзе месьціцца Кангрэс ЗША на Капіталійскім пагорку ў Вашынгтоне, ідэйна-горадабудаўнічы цэнтар Фэдэральнай акругі Калюмбія. Злучаецца 1800-мэтровай Нацыянальнай алеяй з Манумэнтам Вашынгтона і Манумэнтам Лінкольна. На ўсход ад парлямэнцкага цэнтру раскінуліся Бібліятэка Кангрэсу і рэзыдэнцыя Вярхоўнага суду ЗША (да 1935 году пасяджэньня Вярхоўнага суду праходзілі ў самым Капітоліі).

У савецкія часы тыраж часопісу складаў 100 тыс. экземпляраў. У красавіку 2012 г. наклад часопіса складаў 13500 асобнікаў, часопіс зьяўляўся самаакупным.

Вышынная вежа JenTower да студзеня 2005 насіла назву «Intershop Tower» па імя свайго асноўнага арандатара кампаніі «Intershop Communications AG». Пасьля скасаваньня дамовы арэнды з кампаніяй «Інтэршоп» 30 лістапада 2004 вежа была перайменаваная ў «JenTower». Новая назва вышыннага дома не прыжылося ў жыхароў горада, і яны па-ранейшаму называюць яе ім. «Uniturm» — «унівэрсытэцкая вежа». У вежы ёсьць і неафіцыйныя, але шырока ужывальныя мянушкі: Keksrolle (кекс-рулет) або, напрыклад, не патрабавальная перакладу латынізаваная мянушка Penis Jenensis і інш.

Засяленьне ЗША пачалося з высаджваньняў брытанскіх (ангельцы і шатляндцы), а таксама нідэрляндзкіх каляністаў. У адрозьненьне ад Лацінскай Амэрыкі, паўночныя эўрапейцы прыбывалі ў ЗША цэлымі сем'ямі, як правіла з дзецьмі, а таму ў іх не было ні патрэбы, ні жаданьня кантактаваць з аўхтахтоннымі індзейскімі плямёнамі, якія падвергнуліся масаваму высяленьню, а затым і генацыду. Цьвёрдая і заканадаўча замацаваная сыстэма расізма і сэгрэгацыі перашкаджалі міжрасавым кантактам зь індзейцамі і нэграмі, завезенымі сюды ў якасьці рабоў. Правіла адной кроплі крыві даволі доўга існавала ў ЗША, але ўжо даўно не выконваецца ў нашы дні.

Гэта 60-ы па велічыні разьдзел Вікіпэдыі ў сьвеце, заснаваны 11 чэрвеня 2003 году. Зьмяшчае больш за 10 411 артыкулаў (на 1 траўня 2007 году).

На Лесбасе знаходзіцца самае высокае ў сьвеце скамянелае дрэва, якое стаіць вэртыкальна. Яго вышыня — 7,20 мэтраў, у абхопе — 8,58 мэтраў. Паваленыя дрэвы ў скамянелым лесе дасягаюць амаль 15 мэтраў у абхопе.

У кожным аўтобусе працуе кандуктар, які рэалізуе квіткі, ён жа і правярае аплату за праезд; магчымае папярэдняе набыцьцё праязнога пасьведчаньня

У жніўні 2015 году падпісаў кантракт з клюбам «Слуцак». У студзені 2016 году перайшоў у бабруйскую «Белшыну». У ліпені 2016 году падпісаў кантракт зь берасьцейскім «Дынама».

Знаходзіцца ў горнай даліне Карыбскіх Андаў на вышыні 900—1000 м над узроўнем мора, за 13—14 км ад узьбярэжжа Карыбскага мора. Клімат вільготны, субэкватарыяльны. Сярэдняя тэмпэратура студзеня +19 градусаў, а ліпеня +21 градус. Ападкаў на год выпадае 820 мм. З траўня па лістапад — сэзон дажджоў. Са сьнежня па травень над Каракасам пануюць антыцыклёны, усталёўваецца сухое надвор’е. Горад знаходзіцца ў зоне павышанай сэйсьмічнай актыўнасьці, неаднаразова зьнішчаўся землятрусамі (1812, 1900, 1967).
Баўгары пражываюць у Баўгарыі, ЗША, краінах Эўрапейскага зьвяза, Украіне, Малдовы, Сэрбіі, Македоніі, Казахстане, Расеі і ў іншых краінах. Агульная колькасьць каля 12 млн. Мова — баўгарская. Асноўная частка вернікаў — праваслаўныя, маюцца таксама каталікі і пратэстанты, памакі, якія пражываюць таксама ў Паўночнай Грэцыі — мусульмане.

Гаага была заснаваня ў 1230 годзе, калі граф Галяндыі Флёрыс IV пабудаваў малы замак на месцы, дзе цяпер знаходзіцца места. Сёньня на гэтым месцы можна ўбачыць палацавы комплекс Бінэнхоф (па-нідэрляндзку: Binnenhof). У 1248 годзе граф Вільгельм II, які й стаў Рымскім каралём, пачаў будаваць больш новы замак на беразе возера сярод выдмаў, цяпер гэта «Прыдворная сажалка» (па-нідэрляндзку: Hofvijver). Пасьля сьмерці Вільгельму, ягоны сын Флёрыс V скончыў пабудову замку, ў 19-м ст. названнага Рыцарскае залай (па-нідэрляндзку: Ridderzaal), якая была аздобленая пазалочаным дахам і дзьвюма вежамі.

Грушэцкі А. Умець чытаць — вялікая справа // Літаратура і мастацтва : газэта. — Мн.: РВУ «Звязда», 14 красавіка 2017. — В. 4918. — № 15. — С. 4.

У ЗША пражывае і значная колькасьць (каля 40 мільёнаў) нэграў (большасьць зь якіх мулаты з некаторай прымешкай белай (17%) і індзейскай (3%) крыві), якія ўсё яшчэ часта падвяргаюцца ўтоенай дыскрымінацыі і сэгрэгацыі. Яны маюць сваю адмысловую культуру і дыялект (афраамэрыканская ангельская мова або эбанікс). Для шматлікіх афраамэрыканцаў, як зрэшты і прадстаўнікоў шматлікіх іншых этнакультурных груп новых імігрантаў, характэрна кампактнае пражываньне ў адмысловых гарадзкіх раёнах - гета.

Гранада вядомая як ібэрскае й фінікійскае паселішча Ілібэра яшчэ з 500 году да н. э. Дзякуючы абароненаму разьмяшчэньню сярод навакольных гор і вельмі ўрадлівай зямлі мяркуецца існаваньне тут паселішчаў яшчэ ў больш глыбокай старажытнасьці. Пасьля горад трапіў пад рымскі кантроль. з распадам Рымскай імпэрыі рэгіён трапіў пад уплыў паўночнаафрыканскай дзяржавы вандалаў, пасьля ейнага распаду ў 534 годзе на некалькі дзесяцігодзьдзяў ва ўладу Бізантыі. З пачатку VII стагодзьдзя горад належыў ібэрыйскай дзяржаве вэстготаў.
Першае ўжыванбне Т-62 у бою адбылося ў савецка-кітайскам памежным канфлікце на высьпе Даманскай у сакавіку 1969 году. Ужываньне танкаў у канфлікце стала выпадковасьцю; падчас канфлікту, 15 сакавіка, да каманднаму пункту памежнікаў, якія вялі баі з кітайскімі войскамі, па памылцы падышла група зь дзевяці Т-62. Было вырашана выкарыстоўваць танкі для падтрымкі памежнікаў, якія зьведалі недахоп цяжкага ўзбраеньня. Тры Т-62 рушылі па лёдзе да занятай кітайскімі войскамі выспы Даманскай у спробе абыйсьці выспу й адсекчы яго ад падыходзячых з боку кітайскае мяжы рэзэрваў, але кітайцы апынуліся падрыхтаванымі да такой падзеі й адкрылі шчыльны агонь з РПГ-2, у выніку чаго галаўны танк быў падбіты, а астатнія два адышлі да савецкага берагу; экіпаж падбітага танку быў зьнішчаны стралковай зброяю пры спробе пакінуць машыну. Да вечара таго ж дня, пасьля масыраванае артпадрыхтоўкі, кітайскія войскі былі выбіты з Даманскага, але як высьвятлілася, да таго часу кітайскія выведнікі пасьпелі дасьледаваць танк і зьняць зь яго шэраг прыбораў, у тым ліку стабілізатар узбраеньня, які лічыўся найболей сакрэтным з таго, што было ўсталявана на Т-62. Танк было вырашана зьнішчыць, але атрымалася толькі ўтапіць яго, зламаўшы лёд мінамётным агнём. У канцы красавіка 1969 году, пасьля канчатка баявых дзеяьнняў, кітайцам атрымалася падняць танк з дна ракі й больш старанна вывучыць, пасьля чаго ён быў усталяваны ў музэі НВВК у Пэкіне.

Прадухіленьню хваробы спрыяе штодзённая расслабляльная разьмінка цягліцаў сьпіны. Дастаткова прылегчы на сьпіну, абхапіць рукамі сагнутыя ў каленях ногі, прыцягнуць ногі да грудзей і 5-кратна паківацца на падлозе ў прынятай паставе. Адначасна пальцамі рук варта ўпірацца і паціскваць у падкаленную ямку. Іншае карыснае практыкаваньне прадугледжвае закідваньне нагі за нагу ў сядзячым стане з наступным яе выпростваньнем пад прамым кутом. Пагатоў ступня другой нагі мае цалкам абапірацца на падлогу. Для выніковасьці стае 5-кратнага выкананьня практыкаваньня для кожнай нагі. Затым варта цягам 30 сэкундаў паціскаць мезенец кожнай рукі.

Танкі Т-62 ужываліся ў вайне ў Аўганістане. Падчас эксплюатацыі ў горных умовах Т-62 паказаў сябе надзейнаю, адпрацаванаю машынаю з досыць высокімі баявымі й тэхнічнымі характарыстыкамі - пры ўмове тэхнічна пісьменнае эксплюатацыі. Падчас вайны на танках Т-62 было ўзмоцнена браняваньне дна й ўсталявана дадатковае браняваньне на вежы; для абароны хадавое часткі па бартах танка былі ўведзены гумовыя экраны; для абароны мэханіка-кіроўцы пры падрыве былі ўсталяваны распоркі паміж дном і дахам корпусу. У той жа час, было ўсталявана, што магутнасьць рухавіка Т-62 зьяўляецца недастатковаю (асабліва гэта акалічнасьць выявілася пасьля ўсталёўкі на танкі дадатковага браняваньня).

Інэгёл (па-турэцку: İnegöl) — горад у Турцыі, у правінцыі Бурса. Адміністрацыйны цэнтар раёна Інэгёл. Адзін з цэнтраў турэцкай мэблевай прамысловасьці.

Акрамя роднай беларускай валодаў расейскай, польскай, францускай, італьянскай, лацінскай, нямецкай, кітайскай, украінскай, чэскай і іншымі мовамі.

Гардзееўскі раён утвораны ў 1929 годзе і першапачаткова ўваходзіў у Клінцоўскую акругу Заходняй вобласьці, а з 1937 — у новаўтвораную Арлоўскую вобласьць.
М. В. Павлов, И. В. Павлов. Отечественные бронированные машины 1945—1965 гг. — Москва: Техника и вооружение: вчера, сегодня, завтра, 2010. — № 4. — С. 60.

Юльян Урсын Нямцэвіч (па-польску: Julian Ursyn Niemcewicz; 16 лютага 1757, вёска Скокі Берасьцейскага павету, цяпер Берасьцейскі раён — 21 траўня 1841, Парыж) — пісьменьнік, гісторык, палітычны дзяяч Рэчы Паспалітай.

Зь сярэдзіны 1830-х гадоў пачалі зьяўляцца этнаграфічныя працы, якія датычацца беларускай мовы, збудзіўся такім чынам інтарэс да вывучэньня мовы. Зьявілася найноўшая беларуская літаратурная традыцыя, якая абапіралася на народную мову. Сярод прадстаўнікоў беларускіх літаратараў таго часу былі Вінцэнт Дунін-Марцінкевіч, Ян Чачот, Ян Баршчэўскі і іншыя. У 1846 годзе этнограф Шпілеўскі падрыхтаваў беларускую граматыку, якая выкарыстоўвала кірылічнае пісьмо, на аснове народных дыялектаў Менскай вобласьці. Тым ня менш, расейская Акадэмія навук адмовілася друкаваць ягоны твор, на той падставе, што ён ня быў падрыхтаваны ў дастатковай навуковай форме.

Экранаваньне дадатковай бранёй, ужывалае на папярэдніх мадыфікацыях, было нерацыянальным і разглядалася толькі як часавае рашэньне, што і стала прычынай з’яўленьня наступнай мадыфікацыі, 7.Serie/B.W. або Ausf.F. Замест ужываньня навясной брані, таўшчыня лабавай верхняй пліты корпуса, лабавай пліты вежы і маскі гарматы была даведзеная да 50 мм, а таўшчыня бартоў корпуса і бартоў і кармы вежы — да 30 мм. Ламаная верхняя лабавая пліта корпуса была ізноў замененая прамой, але гэтым разам з захаваньнем курсавога кулямёта, а бартавыя люкі вежы атрымалі падвойныя створкі. У сувязі з тым, што маса танка пасьля занесеных зьмен вырасла на 21% у параўнаньні з Ausf.A, для паніжэньня ўдзельнага ціску на грунт былі ўведзеныя шырэйшыя гусеніцы. Іншыя, меней прыкметныя зьмены, уключалі ўводзіны вентыляцыйных паветразаборнікаў у сярэднім лабавым лісьце для астуджэньня тормазаў, іншае разьмяшчэньне глушыцеляў і зьлёгку зьмененыя ў сувязі з патаўшчэньнем броні назіральныя прыборы і ўсталёўку курсавога кулямёта. На мадыфікацыі Ausf.F да вытворчасьці PzKpfw IV упершыню падлучыліся іншыя фірмы, акрамя «Круп». Апошняя атрымала першую замову на 500 машын сёмай сэрыіі, пазьней замовы на 100 і 25 адзінак атрымалі фірмы «Вомаг» і «Нібэлунгэнвэрке». З гэтай колькасьці, з красавіка 1941 году па сакавік 1942 году, да пераключэньня вытворчасьці на мадыфікацыю Ausf.F2, было выпушчана 462 танка Ausf.F, 25 з якіх былі яшчэ на заводзе пераабсталяваныя ў Ausf.F2.

Мала́я Валахва́ (па-расейску: Малая Волохва) — вёска ў Баранавіцкім раёне Берасьцейскай вобласьці. Малая Валахва ўваходзіць у склад Малахавецкага сельсавету.

У 2003 годзе з адзнакай скончыла Менскі дзяржаўны музычны каледж імя М. І. Глінкі па спэцыяльнасьці «Музыказнаўства» і тры сэзоны адпрацавала ў хоры ў Нацыянальным акадэмічным Вялікім тэатры опэры і балету.
30 чэрвеня 2010 году Васіль падпісаў кантракт з чарапавецкай «Северстальлю», у складзе якой у сэзоне 2010—2011 гадоў правёў 38 матчаў з каэфіцыентам надзейнасьці 2,81. Таксама Кошачкін быў прызнаны найлепшым гульцом «Северсталі» паводле вэрсіі заўзятараў чарапавецкага клюбу, набраўшы 29,92% галасоў. 1 траўня 2013 году Васіль вярнуўся ў магнітагорскі «Мэталюрг», у складзе якога стаў уладальнікам Кубка Гагарына ў першым жа сваім сэзоне.

Тым часам пачалася уварваньне ў СССР, падчас якога гэрманскія войскі сутыкнуліся з танкамі Т-34 і КВ, малапаразьлівымі для асноўных танкавых і процітанкавых прылад вэрмахту і пры гэтым нясучымі 76-мм гармату, якая прабівала лабавую браню гэрманскіх танкаў практычна на любых рэальных дыстанцыях бою. Адмысловая Танкавая камісія, пасланая на фронт у лістападзе 1941 году для вывучэньня гэтага пытаньня, рэкамендавала пераўзбраеньне гэрманскіх танкаў такой гарматай, якая дазволіла бы ім зьнішчаць савецкія машыны з большых дыстанцый, застаючыся па-за радыусам эфэктыўнага агню апошніх. 18 лістапада 1941 году была ініцыяваная распрацоўка танкавай гарматы, аналягічнага па сваіх магчымасьцях новай 75-мм процітанкавай гармаце Pak 40. Такая гармата, першапачаткова атрымалае пазначэньне Kw.K.44, была распрацавана сумесна фірмамі «Круп» і «Рэйнмэталл». Ствол перайшоў да яго ад процітанкавай прылады без зьмен, але снарады апошняга былі занадта доўгія для выкарыстаньня ў танку, для танкавай гарматы была распрацаваны карацейшая і тоўстая гільза, што пацягнула пераробку казённай часткі гарматы і памяньшэньне агульнай даўжыні ствала да 43 калібраў. Kw.K.44 атрымала таксама адрозны ад процітанкавай гарматы аднакамэрны дульны тормаз сфэрычнай формы. У такім выглядзе гармата была прынята на ўзбраеньне як 7,5 cm Kw.K.40 L/43.

Паясьнічны (паясьнічна-крыжавы; ішыалгія). Найбольш распаўсюджаны, у тым ліку найбольш распаўсюджаная хвароба пэрыфэрычнай нэрвовай сыстэмы. Паражае сядалішчную нэрву ў паясьнічным аддзеле хрыбетніка. Выклікае рэзкі і раптоўны боль у паясьніцы, які можа аднабакова аддаваць у сьцягно і крумянкі. Уначы можа турбаваць страляльны боль у паясьніцы і назе. Адзначаецца зьніжэньне цяглічнай сілы ў нагах. Часам адчувальнасьць ног зьнікае цалкам.

Пэйн стаў мастаком, які маляваў вясковыя пэйзажы і трамплей. Ён выстаўляўся ў Каралеўскім таварыстве мастакоў Бірмінггэму (RBSA), Нотыггэмскім музэі і мастацкай галерэі, і быў чальцом Каралеўскай шатляндзкай акадэміі (RSA). Ён лічыўся адным з найлепшых мастакоў Бірмінггэму XIX стагодзьдзя. У 1891 годзе каралева Вікторыя наведала Дэрбі для таго, каб закласьці камень лякарні Лёндан Роад (London Road Community Hospital) і пасьвяціць у рыцары Альфрэда Гаслама. Сцэна на рынкавай плошчы з сотнямі тысячаў людзей, жаўнераў, коняў і сьцягоў была замалявана Пэйнам; гэтая карціна выстаўленая ў Музэі і мастацкай галерэі Дэрбі.

Зборная Ўэйлзу па футболе — прадстаўляе Ўэйлз на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольная асацыяцыя Ўэйлзу.
Унутры нэф перакрываецца цыліндрычнымі скляпеньнямі з распалубкамі. Над уваходам разьмяшчаюцца фігурныя ў пляне хоры. У капліцах захаваліся позьнегатычныя нэрвюрныя скляпеньні, вітражы.

Рэдакцыя «Вясёлкі» з'яўляецца таксама заснавальнікам чытанкі-маляванкі для дашкольнікаў «Буся». Да пачатку выданьня «Бусі» (жнівень 2013) «Вясёлка» была адзіным беларускім перыядычным выданьнем для дзяцей як дашкольнага, так і малодшага школьнага ўзросту.

Была сфармавана падчас мабілізацыі ў жніўні 1914 году на базе IІ Армейскай Інспэкцыі. У склад уваходзілі часткі, ў асноўным скамплектаваныя з саксонцаў.

Упершыню ольстэрска-шатляндзкія дыялекты датуюцца пачаткам XVII ст. па пачатку засваеньня шатляндзкімі пасяленцамі Ольстэру, у выніку чаго шатляндзкія германскія дыялекты былі прынесеныя на поўнач Ірляндыі. Пачынаючы з гэтага часу й да самага канца ХХ ст. ольстэрска-шатляндзкія былі амаль поўнасьцю ідэнтычныя шатляндзкім дыялектам свайго першапачатковага рэгіёну распаўсюджаньня, Шатляндыі, аднак па адраджэньні цікавасьці да ольстэрска-шатляндзкіх дыялектаў пачалося стварэньне новых артаграфічных нормаў, аўтары якіх на думку некаторых актывістаў імкнуліся да як мага большага адрозьненьня ольстэрска-шатляндзкай ад ангельскай і шатляндзкай моваў.

Паўночная зорка, Палярная зорка (α Малой Мядзьведзіхі) — зорка ў сузор’і Малой Мядзьведзіхі. Бачная зорная велічыня 2. Нябесныя каардынаты: прамое ўзыходжаньне 2 гадз. 31 хв. 50 сэк.; скланеньне 89°15´51´´. Спэктральная кляса F8 I. Адлегласьць ад Сонечнай сыстэмы 150 сьветлавых гадоў.

Аднак найбольш верагоднай тэорыяй паходжаньня назвы Антвэрпэну навукоўцы лічаць лацінскія карані: слова antverpia — дзе Ante (супраць), Verpia (асадак). Зьяўленьне такога слова абумоўленае тым, што ўнутраны выгін ракі спрычыняў нанос зямлі, дзе разьмяшчалася места. Прыхільнікі дадзенае тэорыі зьвяртаюць увагу на тое, што Шэльда між 600 ды 750 рокамі цягла па іншым рэчышчы.

Тара́с Багда́навіч Праха́ська (нар. 16 траўня 1968, Івана-Франкоўск)— сучасны ўкраінскі пісьменнік, журналіст, адзін з выдатных дзеячоў станіслаўскага фэнамэну. Брат Юрыя Прахаські.

У літаратурнай творчасьці прытрымліваўся эстэтыкі клясыцызму, ягоныя гістарычныя погляды трымаліся на канцэпцыі школы А. Нарушэвіча зь ейнымі ідэямі пра нутраны заняпад Рэчы Паспалітай.

Памёр у Нясьвіжы. Пахаваны на мясцовых могілках. У 1994 годзе ў Нясьвіжы створаны «музэй-кватэра» Міхася Сяўрука. Пэрсанальная выстава ў Менску адбылася толькі праз год пасьля сьмерці. А карціна «Жніво» заняло сваё пачэснае месца ў музэйнай залі толькі разам зь беларускай незалежнасьцю.

Афіцыйна ўжываецца толькі кірылічны беларускі альфабэт. У мінулым выкарыстоўвалася лацінка, якая цяпер ужываецца вельмі абмежаваным колам носьбітаў беларускай мовы. Таксама ў мінулым татары Вялікага Княства Літоўскага пісалі на беларускай мове арабскім пісьмом — арабіцай.
Дубайскі маёнтак езуіты прызначылі для летняй рэзыдэнцыі свайго ордэна. У старым замку Полазаў быў разьмешчаны прытулак для дзяцей-сіротаў, а побач на штучнай высьпе быў збудаваны першы касьцёл-капліца. Дагледжанасьць парку, утрыманьне сядзібы выклікала захапленьне сучасьнікаў. Палац, на думку дасьледніка палацава-паркавых ансамбляў Р. Афтаназы, быў збудаваны езуітамі ў першай палове XVIII стагодзьдзя і пасьля пэўны час дабудоўваўся.

Таксама мае ступень доктара навук у галіне інфармацыйных тэхналёгіяў (1998) і званьне прафэсара (1998) ад грамадзкага аб’яднаньня «IAIT — Міжнародная акадэмія інфармацыйных тэхналёгіяў», з 2000 року ягоны правадзейны чалец.

Жыхары Двара этнічныя каталікі і палякі (парафія Сьв. Біскупа і Мучаніка Станіслава ў Мілейчыцах) ды беларусы, якія карыстаюцца падляскім дыялектам, праваслаўныя (прыход сьв. Барбары ў Мілейчыцах).

Выхаванец клюбу «Гомель», доўгі час гуляў за дубль гэтага клюбу. У сэзоне 2007 году двойчы зьяўляўся на полі ў асноўнай камандзе ў матчах вышэйшай лігі. У 2009 і 2010 гадох другую палову праводзіў у арэндзе ў гомельскім ДБК. З 2011 па 2012 год выступаў у першай лізе за менскі СКВІЧ, а потым за «Рэчыцу-2014». У гэтых клюбах трывала выступаў у асноўным складзе.

Бартанская й блізкая ёй рашорваўская мова — мова даліны ракі Бартанг у Рушанскім раёне. Падзяляюцца на раўмедзкую, сіпондзкую й сарэскую гаворкі. Колькасьць носьбітаў для бартанскае мовы — каля 5,5 тыс чал.

Інакенцыюс X (па-лацінску: Innocentius PP. X, сьвецкае імя: Джамбатыста Памфілі, італ. Giambattista Pamphili; 6 траўня 1574, Рым — 7 студзеня 1655, Рым) — папа рымскі з 15 верасьня 1644 да 7 студзеня 1655 г.

СІ зьяўляецца разьвіцьцём мэтрычнай сыстэмы мер, якая была створаная францускімі навукоўцамі і ўпершыню шырока ўкаранёная пасьля Вялікай Францускай рэвалюцыі. Да ўводзінаў мэтрычнай сыстэмы адзінкі выбіраліся выпадкова і незалежна адзін ад адной. Таму пералік з адной адзінкі ў іншую быў складаным. Да таго ж у розных месцах ужываліся розныя адзінкі, часам з аднолькавымі назвамі. Мэтрычная сыстэма павінна была стаць зручнай і адзінай сыстэмай мер і ваг. Мэтрычная сыстэма была задумана групай навукоўцаў, сярод іх быў Антуан Лявуазье, які вядомы як «бацька сучаснай хіміі», якая была замоўлена Нацыянальным сходам і Людовікам XVI у Францыі для стварэньня адзінай і рацыянальнай сыстэмы мераў. 1 жніўня 1793 году Нацыянальны сход прыняў новую адзінку мэтар для вымярэньня даўжыні, а таксама іншыя дзесятковыя адзінкі з папярэднімі вызначэньнямі і тэрміны.

У 2006 годзе стала ляўрэатам 1 прэміі конкурсу вакалістаў у рамках Міжнароднага фэстывалю духоўнай музыкі «Магутны Божа» (Магілёў, Рэспубліка Беларусь).

Варвішкі (па-летувіску: Varviškė) — вёска ў Лазьдзейскім раёне Аліцкага павету Летувы на рацэ Нёман. Уваходзіць у склад Капцёўскага староства. Насельніцтва 50 чал. (2001).
Па патрабаваньні Лінкальна, які жадаў падкрэсьліць адзінства нацыі, Капітолій дабудоўваўся падчас Грамадзянскай вайны Поўначы і Поўдня. 2 сьнежня 1863 г. к архітэктурнаму абліччу будынка быў дададзены апошні штрых — на купал была ўсталяваная 6-мэтровая алегарычная статуя Свабоды. Усярэдзіне купал Капітолія ўпрыгожаны першай у ЗША фрэскай, якая паказвае «Апатэоз Вашынгтона» у асяродзьдзі алімпійскіх багоў, аўтар — грэка-італьянец Канстанцін Брумідзі, 1865 год.

Крытыкі фэномэну Клюбу 27 сьцьвярджаюць, што статыстычны аналіз зьвестак пра сьмерці рок-музыкаў паказвае, што яны паміраюць ва ўзросьце 27 год не часьцей, чым у любым іншым узросьце. З гэтай прычыны існаваньне Клюбу называецца вынікам неаб’ектыўнага адбору фактаў і выпадковых супадзеньняў. Аднак варта адзначыць, што досьледы паказваюць, што колькасьць сьмяротных выпадкаў у клястары ўзростаў 20-30-гадовых музыкаў у 1970-я годы й на пачатак 1980-х сярод маладых музыкаў у 2—3 разы перавышае сьмяротнасьць звычайнага насельніцтва (ў прыватнасьці, Вялікай Брытаніі).

Сумарна, у першыя два дзесяцігодзьдзі XIX стагодзьдзя назіраўся беспрэцэдэнтны росквіт польскай мовы і культуры ў землях былога ВКЛ, у гэтую эпоху жылі і працавалі такія вядомыя «беларусы паводле паходжаньня, але палякі на свой выбар», як Адам Міцкевіч і Ўладзіслаў Сыракомля. У гэтую эпоху скончылася палянізацыя дробнай шляхты, далейшае скарачэньне галіны ўжываньня сучаснай беларускай мовы, а таксама фальклярызацыі беларускай культуры.

У 1939 з Рыму, дзе знаходзіўся на капітуле марыянскага ордэна, накіраваўся на Бацькаўшчыну ў Заходнюю Беларусь. На зваротным шляху ў Львове наведаў грэка-каталіцкага мітрапаліта Андрэя Шаптыцкага, дзе яго застала вайна. Мітрапаліт Шаптыцкі разглядаў яго як аднаго з найбольш дастойных кандыдатаў на пасаду кіраўніка Беларускага экзархату Грэка-Каталіцкай Царквы. 22 кастрычніка 1939 арыштаваны савецкімі ўладамі пры пераходзе савецкае мяжы ля гораду Рава-Руская (Украіна) і зьняволены ў турму ў Львове. Быў зьвінавачаны ў шпіянажы на карысьць Ватыкану і жорстка катаваны. Быў прывезены ў Маскву. 23 верасьня 1942 прызнаны вінаватым у змаганьні з рэвалюцыйным рухам і нелегальным пераходзе мяжы й быў асуджаны да 10 гадоў лягероў. Савецкія ўлады намагаліся схіліць яго, каб ён узначаліў незалежную ад Ватыкану Каталіцкую Царкву ў СССР. Закатаваны ў Бутырскай турме ў Маскве. Месца пахаваньня невядомае.
Гаспадар шавецкай майстэрні Вінцэнт Сьліжык і яго жонка Міхаліна з гонарам усьведамляюць сваё маёмаснае становішча ў грамадзтве. Яны мяшчане ня толькі ў сацыяльным дачыненьні, але і паводле духоўных запатрабаваньняў. Гэткай жа вырасла і іх дачка Зоська, якая нібыта шчыра кахала маладога чалядніка Юзюка Жалейку, але без асаблівых пакутаў сумленьня згадзілася выйсьці замуж за пажылога паштовага чыноўніка Ігната Радзівіловіча, як толькі даведалася, што яму з Амэрыкі належыць атрымацьспадчыну ў маўмільёны даляраў. Зоська тлумачыць Юзюку, што калі няма грошай дык і кахньня быць ня можа. З такой жа лёгкасьцю адмаўляецца мяшчанка і ад Ігната, калі высьветлілася, што вестка аб спадчыне аказалася памылковай. На дапамогу дачцы дружна выступаюць бацькі. Яны, не трубуючыся аб прыстойнасьці, выстаўляюць Інгата звычайным ашуканцам, радніцца з кім яны ня маюць права.

Штутгарцкая тэлевізыйная вежа (па-нямецку: Stuttgrter Fernsehturm) — першая ў сьвеце тэлевізыйная вежа, пабудаваная з жалезабэтону, якая зьявілася прататыпам для іншых вежаў падобнага тыпу ва ўсім сьвеце. Знаходзіцца на паўднёвым усходзе Штутгарту.

До́ха (па-арабску: الدوحة‎, папярэдняя назва — Біда) — сталіца Катару, разьмешчаная на ўсходнім узьбярэжжы паўвострава Катар, у Пэрсыдзкай затоцы. Колькасьць жыхароў прыблізна 340 тыс. Гэта самы вялікі горад Катару.

Дзяні́скі (па-польску: Deniski, па-падляску: Deníski) — вёска ў Бельскім павеце Падляскага ваяводзтва Польшчы. Знаходзіцца ў гміне Бельск-Падляскі.

Міхаі́л Рама́навіч Су́днік (21 лістапада 1910, вёска Пяцюлева, цяпер у Полацкім раёне Віцебскай вобласьці — 19 сьнежня 1995) — беларускі мовазнаўца. Чалец-карэспандэнт Нацыянальнай акадэміі навук Беларусі (1970), кандыдат філялягічных навук (1954). Заслужаны дзяяч навукі Беларусі (1980).

«На Антокалі» — трохактавая п’еса беларускага драматурга Францішка Аляхновіча, напісаная ў часе яго знаходжаньня ў віленскім астрозе Лукішкі.

Гаага зьяўляецца адміністрацыйным цэнтрам правінцыі Паўднёвая Галяндыя і муніцыпалітэтам. У гэтым месьце разьмяшчаецца ўрад і парлямэнт краіны, а таксама рэзыдэнцыя манарха. Хаця Гаага не зьяўляецца сталіцай дзяржавы, статус які належыць Амстэрдаму, места ўсё адно выконвае частку сталічных функцыяў. У прыватнасьці, большая частка амбасадаў і міністэрстваў знаходзяцца ў Гаазе. Таксама места зьяўляецца цэнтрам для шматлікіх міжнародных арганізацыяў і кампаніяў.
Хоць асноўным прызначэньнем 75-мм гарматы PzKpfw IV зьяўлялася зьнішчэньне небранаваных мэт, наяўнасьць у яе боекамплекце бранябойных снарадаў дазваляла танку пасьпяхова дужацца і з бронетэхнікай, абароненай супрацькульнымі або лёгкім супрацьснарадным браняваньнем. Але супраць танкаў з магутным супрацьснарадным браняваньнем, такіх як брытанская «Мацільда (танк)» або савецкія КВ-1 і Т-34, яна апынулася цалкам неэфектыўная. Яшчэ ў 1940 — пачатку 1941 году, пасьпяховае баявое ўжываньне «Мацільды» актывізавала працы па пераўзбраеньні PzKpfw IV гпрматай з лепшымі процітанкавымі магчымасьцямі. З 19 лютага 1941 году па асабістым загадзе Гітлера былі пачатыя працы па ўзбраеньні танка 50-мм гарматай Kw.K.38 L/42, усталёваўшайся таксама на PzKpfw III, і ў наступным працы па ўзмацненьні ўзбраеньня PzKpfw IV прасоваліся таксама пад яго кантролем. У красавіку, адзін PzKpfw IV Ausf.D быў пераўзброены найноўшай, больш магутнай, 50-мм гарматай Kw.K.39 L/60 для дэманстрацыі Гітлеру да яго дня нараджэньня, 20 красавіка. Быў нават вызначаны выпуск сэрыі з 80 танкаў з такім узбраеньнем з жніўня 1941 году, але да таго часу цікавасьць Кіраваньня ўзбраеньняў (Heereswaffenamt) зрушылася да 75-мм даўгаствольнай гармаце і ад гэтых плянаў адмовіліся.

У часе асманскага кіраваньня насельніцтва вёскі значна павялічылася за кошт туркаў, якія намерваліся зрабіць яе чыста турэцкай. Пасьля вызваленьня Баўгарыі (1877—1878) турэцкае насельніцтва было замененае баўгарамі з Бальканаў і вёсак раўнін, Паўлікені стаў разьвівацца як цэнтар рамяства і гандлю. У 1943 року яму быў нададзены статус места. У значнай ступені да гэтага спрычынілася яго разьмяшчэньне на чыгунцы Сафія — Варна.

Белорусская ССР. Административно-территориальное деление на 1 января 1947 года. — Мн.: Гос. изд-во БССР, 1947. — 300 с. — 10 000 экз. С. 226

Пасьля акупацыі Францыі ў 1940 годзе, Эльзас і Лятарынгія зноў перайшлі пад кантроль Нямеччыны. У 1944 годзе яны былі заняты саюзнымі войскамі, і пасьля вайны афіцыйна вернуты Францыі. На тэрыторыі Эльзасу і Лятарынгіі сёньня знаходзяцца францускія дэпартамэнты Верхні Райн, Ніжні Райн і Мазэль.

10 кастрычніка 2013 году сельсавет ліквідаваны, усе населеныя пункты — Антонаўка, Асьсё, Вялікія Пышнагоры, Забалацьце, Забор’е, Закаліўе, Запольле, Зароўе, Зьвязда, Клеўзы, Крыўкі, Крыўцы, Малыя Пышнагоры, Навасёлкі, Навіны, Поплаўкі, Пунішча, Пышна, Савін Дуб, Саламахі, Слабодка, Студзёнка, Убярцы — перададзеныя ў склад Стайскага сельсавету.

Аблысеньне (пляшывасьць; стар.-грэц. ἀλωπεκία — аляпэцыя) — парадзеньне і выпадзеньне валасоў, што адбываецца празь ператварэньне мужчынскага плоцевага гармону тэстастэрону ў дыгідратэстастэрон пад узьдзеяньнем фэрмэнту 5-альфа-рэдуктазы(en). Пераважна адзначаецца на галаве ў старэчым узросьце (інвалюцыя). Яму спрыяюць атручаньне, радыёактыўнае апрамяненьне, пашкоджаньне скуры, нэрвова-псыхічныя і эндакрынныя хваробы. Віды: 1) гнездавое — на абмежаваным участку скуры, 2) татальнае — на ўсёй галаве і іншых участках скуры, 3) рубцаватае — на зьмененых участках скуры (праз грыбок і фурункулёз).
У аснове літаратурнай беларускай мовы (ці сучаснай літаратурнай беларускай мовы) ляжаць сярэднебеларускія гаворкі жывой гутарковай беларускае мовы, у якіх сумяшчаюцца асобныя рысы, уласьцівыя для суседніх гаворак паўночна-ўсходняга і паўднёва-заходняга дыялектаў.

Рубель мае даўнюю гісторыю. Слова «рубль» паходзіць ад расейскага дзеяслова рубить («рубіць»). Гістарычна, рубель азначаў кавалак срэбра пэўнае вагі, адрублены ад большага зьлітку (грыўны). «Рубль» быў расейскім эквівалентам заходнеэўрапейскае маркі — адзінкі вымярэньня каштоўных мэталаў.

25 сьнежня 2002 году ўпершыню з пачатку вайны быў адкрыты рух з Абхазіі ў Расею (прыгарадны цягнік Сухумі — Сочы). У 2004 годзе сіламі Расеі быў выраблены капітальны рамонт участку шляху Псоў — Сухумі і 25 верасьня 2004 году адкрыты рух бесьперасадкавых вагонаў па маршруце Масква — Сухумі. Вагоны адпраўляюцца з Курскага вакзалу зь цягніком № 75/75 Масква — Адлер. Затым склад зь некалькіх вагонаў Масква — Сухумі ідзе да памежнай станцыі Вясёлае. На станцыі Адлер група прычапных вагонаў становіцца цягніком № 627/628 і ідзе да Сухумі. На тэрыторыі Абхазіі цягнік мае прыпынкі Псоў (тэхнічны), Цандрыпш, Гагра, Гудаута, Новы Афон.

Афіцыйны статус мовы быў пацьверджаны ў 1964 году Канстытуцыйным сходам краіны, разам з гэтым аўганская пэрсыдзкая мова была пераназваная ў дары, быў ажыцьцёўлены пераклад гімну краіны на пушту.

Перад самай вайной С. Кастравіцкі пасяліўся ў Вільні. Пасьля верасьнёўскай кампаніі спачатку хаваўся ў Вільні, а пад канец 1939 прыбыў у Варшаву, удзельнічаў у кансьпірацыйных вайсковых арганізацыях. У канцы 1940 стаў членам Партыі беларускіх нацыяналістаў (ПБС), таксама супрацоўнічаў з СУБ-АК.

У клюбе працавалі сэкцыі: тэатральная (кіраўнік А. Ляжневіч, Цэрах, У. Фальскі), літаратурная (кіраўнік Я. Колас), мастацкая (Юдовіч), музычная (Скальская), танцавальная (Ч. Родзевіч). 3 гуртком супрацоўнічалі Я. Купала, Я. Лёсік, Ц. Гартны, У. Тэраўскі. Сябры гуртка бралі ўдзел у агульна-гарадзкіх нацыянальна-культурных мерапрыемствах, падтрымлівалі сувязі з арганізацыямі беларускай моладзі ў Віцебску, Горы-Горках, Магілёве, Слуцку, Маскве і інш. Плянавалася выданьне маладзёжнага часопісу і скліканьне агульнабеларускага зьезду беспартыйнай моладзі.

Ва Ўкраіне беларуская мова зьяўляецца мовай нацыянальнай меншасьці. Апрача гэтага, згаданая паводле Закону «Пра захады дзяржаўнай моўнай палітыкі», згодна зь якім пералічаныя ў законе мовы трапляюць пад дзеяньне Эўрапейскай хартыі рэгіянальных моваў або моваў меншасьцяў, прынятай Украінай.

У часы Першай сусьветнай вайны эльзасцы і лятарынгцы адмаўляліся ваяваць у нямецкай арміі, іх дэвізам быў ляканічны выраз: «Бяз нас!». У лістападзе 1918 г. была абвешчана Эльзаская Савецкая Рэспубліка, але да канца вайны хаўрусьнікі занялі значную частку Эльзасу і Лятарынгіі. Паводле ўмоваў Вэрсальскай мірнай дамовы, Францыя ў 1918 годзе вярнула сабе гэтыя землі.

Гаа́га (па-нідэрляндзку: Den Haag / 's-Gravenhage, [dɛnˈɦaˑχ] / [ˈsχraˑvə(n)ˌɦaˑɣə]) — другое па велічыні места Нідэрляндаў з колькасьцю насельніцтва 494 898 чал. (на 31 сьнежня 2010 году).
З 1990 году кіраўніцтва муніцыпалітэту стала пасьлядоўна выкарыстоўваць назву Den Haag замест 's-Gravenhage. Прычынамі сталі інтэнсіўная інтэрнацыяналізацыя места, а таксама жаданьне прывесьці імя з іншамоўнымі назвамі (The Hague па-ангельску, La Haye па-француску, Den Haag па-нямецку, Haag па-нарвэску, па-швэдзку і па-дацку, L’Aia па-італійску й Гаага па-расейску, па-беларуску й па-ўкраінску).

Лі́тара (ад лац. litera) — асобны сымбаль пэўнага альфабэту, графэма. Колькасьць літараў у альфабэце залежыць ад мовы. Часьцей за ўсё літара адпавядае гуку ў маўленьні, але існуюць літары, якія не вымаўляюцца. Літары ёсьць складнікамі словаў.

Ўільям Кук(en) і Чарлз Ўітстоўн(en) прадставілі публіцы ўласны тэлеграф у 1839 годзе. У 1840 годзе Самуэль Морзэ выказаў думку аб пракладцы падводнай тэлеграфнай лініі паўз Атлянтычны акіян. У 1850 была наладжаная сувязь паміж Францыяй і Ангельшчынай. У тым жа годзе біскуп Джон Малак(en), галава Каталіцкай царквы ў Ньюфаўндлэндзе, прапанаваў пабудаваць тэлеграфную лінію празь лес з Сэнт-Джонзу да мысу Рэй, а таксама ад вусьця ракі Сьвятога Лаўрэнція да Новай Шатляндыі праз праліў Кабота.

Зьяўленьне п’есы ў друку зьвязаны зь дзейнасьцю Камітэту помачы пацярпелым ад вайны, які быў заснаваны братамі Луцкевічамі з пачаткам Першай сусьветнай вайны.

У 1994 годзе ў Сыгры быў адкрыты Музэй натуральнай гісторыі скамянела лесу Лесбасу, дзейнасьць якога накіравана на дасьледаваньне і абарону скамянела лесу. Музэй таксама праводзіць адукацыйную працу. Ён прапануе найбольш поўную калекцыю выкапняў расьлінаў у Грэцыі, надаючы ўвагу пераважна выкапням расьлінаў скамянела лесу. Пачынаючы з 2000 году музэй зьяўляецца адным з заснавальнікаў Эўрапейскай сеткі гэапаркаў, а ў 2004 годзе далучыўся да Глябальнай сеткі гэапаркаў ЮНЕСКА. У 2001 годзе за эфэктыўную работу музэй быў узнагароджаны прэміяй Eurosite Management Award.

У тыпалягічным пляне ўсе мовы, абагульнёныя пад тэрмінам памірскія, адносяцца да моваў тыпу SOV — то бок, парадак словаў у сказе будуецца паводле схемы дзейнік-дапаўненьне-выказьнік.

Аздараўленчы цэнтар (комплекс) — аздараўленчая арганізацыя для дарослых, дзяцей, дарослых і дзяцей круглагадовага функцыянаваньня, разьмешчаная на курорце ці ў лячэбна-аздараўленчай мясцовасьці.

Пасьля гэтага на запыт капэнгагенскага магістрату аднаўленьнем будынку заняўся найлепшы архітэктар Даніі Фрэдэрык Гансэн, вырашана было рабіць праект у нэаклясычным стылі. З-за недахопу сродкаў у праекце скарысталі частку захаваных муроў. Працы цягнуліся з 1817 да 1829 року. Вежа, якая ня была прадугледжаная ў нэаклясычным стылі, была дададзеная на патрабаваньне месьцічаў.

Будынак памерам 83×33 м. Нэф даўжынёй 60 м і вышынёй 25 м. З улікам усіх галерэяў памяшканьне можа зьмясьціць больш за 1100 чалавек. Вежа вышынёй 60 м з чатырма звонамі (у тым ліку і найвялікшы ў Даніі Стормклёкен вагой 4 тоны, а таксама найдаўнейшы звон у Даніі з 1490 року).
Падчас адлюстраваньня рэзультатаў выкарыстоўваецца спэцыяльны запатэнтаваны альгарытм PageRank. PageRank вылічвае рэкурсіўны «кошт» старонак, зыходзячы з сумы ўжо вылічаных «коштаў» старонак, якія спасылаюцца на дадзеную. Мяркуюць, што PageRank лічыцца з гэтак званымі крытэрамі значнасьці для чалавека. Мноства пошукавых сыстэмаў да Google выводзіла вынікі запыту паводле колькасьці напатканых ключавых словаў у пэўным выніку, ці паводле рэлевантнасьці. Акрамя PageRank, Google мае яшчэ ~200 крытэраў, якія ўдасканальваюць сьпісы з вынікамі.

У наш час Люксэмбург — канстытуцыйная манархія. Кіраўнік дзяржавы — Вялікі герцаг. Заканадаўчая ўлада належыць аднапалатнаму парлямэнту (палата дэпутатаў). У адміністрацыйным сэнсе краіна падзеленая на 3 акругі.

Хоць флёра скамянела лесу была добра вывучана, мала што вядома пра фаўну таго часу. Пры раскопках, якія праводзіліся Музэем натуральнай гісторыі Лесбас ў 1999 годзе ў вобласьці Антысы, былі ўпершыню знойдзеныя косткі жывёлы. Косткі належалі дэйнатэрыю (па-лацінску: Deinotherium), продку сучасных сланоў, які жыў 18,4 мільёнаў гадоў таму. Гэта самыя старажытныя выяўленыя парэшткі дэйнатэрыя ў Грэцыі, і, верагодна, самыя старыя ў Эўропе. Знойдзеныя скамянеласьці зьяўляюцца рэдкімі, бо на сёньняшні дзень у Эўропе выяўлена толькі некалькі астанкаў буйных пазваночных ніжняга міяцэну.

У Беларусі пашыраны агрэст звычайны, ці эўрапейскі — родапачынальнік большасьці культурных гатункаў — ягаднае шматгадовае кустоўе вышынёй да 120 см з парасткамі, пакрытымі шыпамі. Дзікі агрэст зрэдку трапляецца па схілах, сярод хмызьнякоў. Назва паходзіць ад францускага groseillier à maquereaux — «парэчкі для макрэлі» (у францускай кухні гатуюць макрэль у агрэставым соусе). У ежу ідуць ягады круглай ці падоўжанай формы, часам пакрытыя валаскамі. Колер пладоў — зялёны, жоўты, чырвоны і нават пурпуровы. Ягады зьмяшчаюць да 9% цукроў (фруктоза і глюкоза), арганічныя кіслоты, мінэральныя рэчывы (фосфар, жалеза, кальцый, да 260 мг% калію, медзь), пектынавыя і дубільныя рэчывы, 30 мг% вітаміну C (ня менш чым у лімоне), каратын, вітаміны B1, P, E.

Першы пісьмовы ўпамін пра Ўзду як двор Корсакаў у Менскім павеце датуецца 1450 годам. У 2-й палове XV ст. паселішча атрымала статус мястэчка. У розны час Узда знаходзілася ў валоданьні Кавячынскіх, Завішаў, Красінскіх. У канцы ХV ст. Кавячынскія збудавалі тут кальвінскі эбор.

Навасёлкі — вёска ў Дрыбінскім раёне Магілёўскай вобласьці, на левым беразе ракі Баброўкі, за 2 км на паўднёвы ўсход ад Расны, за 16 км на паўднёвы ўсход ад Дрыбіну. Навасёлкі ўваходзяць у склад Расьненскага сельсавету.

Адзін з камітэтаў МКМВ прапанаваў шэраг зьмяненьняў у вызначэньне базавай адзінкі вымярэньня ў сыстэме СІ. Сустрэча МКМВ у кастрычніку 2010 году паказала, што прапанова не была поўнай, і, як чакаецца гэтае пытаньне будзе разгледжана ў 2015 годзе.